  Виталий Пронин 4-тӥ-8-тӥ июле Сюмси черкогуртын ортчозы гурт спортсменъёслэн 26-тӥ гужем шудонъёссы. Кылем арня пумын отчы вуылӥз Правительстволэн Тӧроезлэсь ужзэ быдэсъясь Виктор Савельев.Гурт шудонъёслы дасяськон Сюмсиын кылем арын ик мытэмын ни вал. Та вакытэ лэсьтӥськисьёс тыршо спорткомплексэз пуктон но учкисьёслы трибунаос лэсьтон бордын. Кызьы пусйиз ёрослэн йырыз Владимир Семёнов, арнялы быдэ ортчылӥсь планёрказэс Гурт шудонъёслы дасяськон бордысен мыто.Гурт шудонъёслы дасяськон сямен Сюмсиысь культурая юртын но лэсьтӥськон ужъёс ортчытэмын. Быдэсак выльдэмын липетэз. Угось гужем шудонъёс дыръя культурая юртын ортчытыны чакламын гира ӝутканъя но дзюдоя ӵошатсконъёсты. Туннэ нуналлы сюлмаськытӥсь ужпум - культурая юртэ но школае тубись пагӟаез лэсьтон. Администрациын кенеш дыръя озьы ик вераськизы на черкогуртысь сюресъёсты тупатъян сярысь. Выль стадион лэсьтӥське.Ёрос администрациысь мугорез кыдатон культурая но спортъя ёзэн кивалтӥсьлэн воштӥсез Марина Федотова ивортэмъя, туннэ нуналлы гожтэмын ни сценарий, ужрадэз усьтон сӥземын луоз Инкуазез утён арлы. Сюмси ёрос узыр тэльёсын но тӧдьыгубиен. Соин валче Гурт шудонъёслэн утисьсы луоз Тӧдьыгуби.Валентина Емельянова Туспуктэм: sumsi-udm.ru Теги: Гуртшудонъёс  